Dacă împrumuturile în lei au dominat întotdeauna creditarea de consum, în cazul finanțărilor pentru achiziția de locuințe balanța a început să se încline dinspre valută spre lei în ultimii ani, inițial pe fondul unor restricții impuse de Banca Națională, iar ulterior ca urmare a scăderii dobânzilor la lei și al promovării agresive de către bancheri a creditelor în monedă națională.